༈ འཁོར་ལོ་བདེ་མཆོག་གི་ལྷ་ཚོགས་ལ་བསྟོད་པ་ངེས་དོན་བཅུད་ཀྱི་སྙིང་པོ་བཞུགས། ན་ མོ་གུ་ རུ་ བྷ་ དྲ་
ཡ། ན་མ་ཤྲཱི་ཙཀྲ་སཾ་བྷ་ར། ན་མོ་བཛྲ་ཌཱ་ཀི་ནཱི་ཡེ། ས་གསུམ་ཀུན་ལ་གང་གིས་མཁྱེན་བརྩེའི་
གྲགས་པ་ཡི། །རྒྱལ་མཚན་མཐོན་པོ་ཉེ་བར་གསལ་བའི་ཆོས་སྤྱན་ལྡན། །ཤྲཱི་ཡིག་ལས་བྱུང་
གཉིས་མེད་དོན་ལྡན་ཧེ་རུ་ཀའི། །ཞབས་ལ་བཏུད་ཏེ་གནས་གསུམ་མཁའ་འགྲོའི་ཚོགས་ལ་
བསྟོད། །ཤེས་རབ་ཡུམ་གྱིས་རབ་མཛེས་རྒྱལ་བའི་ལོངསསྐུ་སྐུ། །ཡིད་འོང་སྙན་པར་གྲགས་
པའི་ཆོས་གསུང་སྤྲུལ་སྐུ་ཞིང༌། །རྣམ་དག་འོད་གསལ་དབྱིངས་ ལས་ གཡོ་ ཆོས་སྐུ་མེད་པས། །
སྐྱབས་གསུམ་མཁའ་འགྲོའི་དབང་ཕྱུག་དེ་ལ་བླམལ་འདུད། །རབ་དཀར་བསོད་ནམས་བརྒྱ་
ཡིས་བསྒྲུབས་པ་ཡི། །དང་བའི་འཇའ་ལུས་འཕགས་ཚོགས་དབུས་ན་གསལ། །རྣམ་རྟོག་
རྡུལ་གྱིས་མ་སྒྲིབས་ཆོས་ཉིད་ཀྱི། །ངང་ཚུལ་མཁའ་ལྟར་དག་པ་ཁྱོད་ལ་ཡབལ་འདུད། །རྡུལ་
དང་ཆ་ཤས་རྣམ་རིག་ཀུན་རྟོག་དང༌། །བྱེད་པོ་མཚོན་བྱེད་མཐའ་ཀུན་གྲོལ་བ་ཡིས། །ཟག་
མེད་ཡོན་ཏན་འབྱུང་གནས་དགའ་བའི་ཡུམ། །ཤེས་རབ་ཕག་མོའི་ཞབས་ལ་དང་བས་ཡུམ་ལ་
འདུད། །གཟུགས་ཕུང་རྣམ་པར་དག་པ་རྒྱལ་བའི་སྐུ། །མཁའ་མཉམ་སྒྱུ་འདྲ་ལྷན་ཅིག་དབྱེར་
མེད་པ། །ཐབས་དང་ཤེས་རབ་མ་བརྗེད་དྲན་པའི་གཟུངས། །ཡིད་འོང་མཁའ་འགྲོ་མ་ལ་
-74-

བསྟོད་ཚོགས་ཀྱི་སྐོར་སོགས་བཞུགས།
ཕྱག་ འཚལ་ལུས་དྲན་པ་ཉེར་བཞག་ལོ། །ཚོར་བའི་རང་བཞིན་ཁ་སྦྱོར་བདེ་བ་ཆེ། །དབང་པོ་ཚིམ་
བྱེད་བདུད་རྩིའི་ལམ་གསུངས་པ། །སྡུག་བསྔལ་ཚོགས་འཇོམས་དགའ་བའི་གར་མཛད་པའི།།
མཁའ་འགྲོ་ ལ་ མའི་ཚོར་བ་དྲན་པ་ཉེར་བཞག་ཞབས་པ་ཕྱག་འཚལ་ལོ། །འདུ་ཤེས་འདུ་བྱེད་རྣམ་
པར་དག་པ་ཡི། །ཆོས་ཀྱི་རང་བཞིན་ཁཎྜ་རོ་ཧ་སྟེ། །ཟུང་དུ་གྱུར་པས་དམིགས་མེད་བདེ་བའི་
སྐུ། །ཡུལ་ གཉིས་རྣམ་ དག་ ཡུམ་ ལ་ཆོས་དྲན་པ་ཉེ་བར་བཞག་པ་ ཕྱག་ འཚལ་ལོ། །དྲུག་པའི་ རང་
བཞིན་དག་པ་ལྷ་ཡི་སྐུ། །དབྱེར་མེད་ཡེ་ཤེས་གཟུགས་ཀྱིས་འགྲོ་དོན་མཛད། །མ་ལུས་ཡིད་
བཞིན་སྣ་ཚོགས་གཟུགས་འཆང་བའི།
།མཁའ་འགྲོ་གཟུགས་ཅན་སེམསདྲན་པ་ཉེ་བར་བཞག་པ་མ་
ལ་ཕྱག་འཚལ་ལོ། །ཐར་པའི་རང་བཞིན་ལམ་ལ་མོས་པ་ཡི། །ཏིང་འཛིན་མཆོག་གིས་སྐྱོན་
ལྔ་ངེས་གྲོལ་ཤིང༌། །འདུ་བྱེད་བརྒྱད་ལྡན་ཤིན་ཏུ་དགའ་བའི་སྐུ། །ལྷ་མོ་རབ་གཏུམ་མ་ལ་
འདུན་པའི་རྫུ་འཕྲུལ་གྱི་རྐང་པ་ཕྱག་འཚལ་ལོ། །དགེ་བའི་ལས་ལ་རྒྱུན་སྦྱོར་བརྩོན་འགྲུས་དངོས། །
སྐྱོན་ལྔ་སེལ་ཞིང་ཡོན་ཏན་བརྒྱད་ལྡན་པ། །ཟུང་དུ་འཇུག་པའི་རང་བཞིན་ལྷ་ཡི་སྐུ། །གཏུམ་
པའི་མིག་ཅན་མ་ལ་བརྩོན་འགྲུས་ཀྱི་རྫུ་འཕྲུལ་གྱི་རྐང་པ་ཕྱག་འཚལ་ལོ། །གཤིན་རྗེ་མཆོག་ལས་ཐོས་
པའི་ཆོས་ཀྱི་དོན། །ཤེས་རབ་གསུམ་གྱིས་རྣམ་དཔྱོད་མཐར་ཕྱིན་ཅིང༌། །ལོག་པའི་སྐྱོན་ལྔ་
ཀུན་དང་ བྲལ་ བ་ ཡི། །འོད་ལྡན་ ལྷ་ མོའི་ཞབས་ལ་སྤྱོད་པའི་རྫུ་འཕྲུལ་གྱི་རྐང་པ་ཕྱག་འཚལ་ལོ། །
སྔོན་ནས་གོམས་པའི་རྗེས་འབྲེལ་བསམ་གཏན་གྱིས། །མི་མཐུན་སྐྱོན་ལྔ་སེལ་ཞིང་ཡོན་ཏན་
ལྡན། །སྤོང་བའི་འདུ་བྱེད་བརྒྱད་ལ་དབང་འབྱོར་བས། །ལྷ་མོ་སྣ་ཆེན་མ་ལ་སེམས་ཀྱི་རྫུ་འཕྲུལ་གྱི་
རྐང་པ་ཕྱག་འཚལ་ལོ། །བདེན་བཞིའི་དོན་ལ་ངེས་པར་ཡིད་ཆེས་པས། །མ་དད་འཇོམས་ཤིང་
དད་པས་དབང་བསྒྱུར་ལ། །མྱ་ངན་འདས་པའི་དོན་ལ་དབང་བྱེད་པའི། །བརྟན་པའི་བློ་གྲོས་
མ་ལ་དད་པའི་དབང་པོ་ཕྱག་འཚལ་ལོ། །བླང་དོར་ཚུལ་ལ་རང་ཉིད་བརྩོན་པ་དང༌། །བདེན་དོན་
རྟོགས་ནས་དེ་ལ་སྤྲོ་བ་ཡི། །བསྒོམ་པའི་ཡེ་ཤེས་ལྷ་མོའི་གཟུགས་སྤྲུལ་པ། །མིའུ་ཐུང་མའི་
-75-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ཀ
ཞབས་ལ་བརྩོན་འགྲུས་ཀྱི་དབང་པོ་ཕྱག་འཚལ་ལོ། །བདེན་བཞིའི་ཆོས་ཉིད་གདོད་ནས་རྣམ་གྲོལ་
བ། །མི་བརྗེད་ཏིང་འཛིན་དམ་པས་ལེགས་གནས་ཤིང༌། །ཡོན་ཏན་ཚོགས་ལ་དབང་འབྱོར་
ལྷ་མོ་ནི། །ལང་ཀའི་དབང་ཕྱུག་མ་ལ་དྲན་པའི་དབང་པོ་ཕྱག་འཚལ་ལོ། །རྣམ་གཡེང་སྤོང་བྱེད་
ལམ་གྱི་མཆོག་གྱུར་པ། །དེ་ཉིད་དོན་ལ་རྩེ་གཅིག་གནས་པ་ཡི། །ཤིན་ཏུ་ཟབ་མོའི་དོན་ལ་
གཟིགས་པ་མོ། །ལྷ་མོ་ཤིང་གྲིབ་མ་ལ་ཏིང་ངེ་འཛིན་གྱི་དབང་པོ་ཕྱག་འཚལ་ལོ། །ཆོས་རྣམས་ཀུན་
གྱི་རང་བཞིན་མཚན་ཉིད་རྣམས། །མ་འདྲེས་ཡོངས་སུ་དཔྱོད་པའི་ཤེས་རབ་དངོས། །གཏི་
མུག་འཇོམས་མཛད་སྒྱུ་འཕྲུལ་སྣ་ཚོགས་འཆང༌། །ཨེ་ར་ཝ་ཏིའི་ཞབས་ལ་ཤེས་རབ་ཀྱི་དབང་པོ་
ཕྱག་འཚལ་ལོ། །ཡང་དག་གནས་ལ་མ་དད་བཟློག་པ་ཡི། །ཀུན་ནས་དད་པའི་རང་བཞིན་
ལུས་དང་ལྡན། །དགེ་ཆོས་ཀུན་གྱི་གཞི་ལ་སྟོབས་གྱུར་པའི། །འཇིགས་བྱེད་ཆེན་མོའི་ཞབས་
ལ་དད་པའི་སྟོབས་ཕྱག་འཚལ་ལོ། །ཇི་ཞིག་ལྟར་ཡང་རྣལ་འབྱོར་བསྒོམ་པ་ལ། །ལེ་ལོར་གྱུར་
པའི་ལས་ལས་ཕྱིར་བཟློག་ཅིང༌། །མྱུར་དུ་འཕགས་ལམ་དག་ལ་འཇུག་བྱེད་པའི། །རླུང་གི་
ཤུགས་ཅན་མ་ལ་བརྩོན་འགྲུས་ཀྱི་སྟོབས་ཕྱག་འཚལ་ལོ། །གོམས་པའི་ཡུལ་ལ་མི་བརྗེད་དྲན་པ་ནི།།
མཐའ་དག་ཡོན་ཏན་ཀུན་གྱི་ར་བ་སྟེ། །བརྗེད་པ་རྣམ་པར་སྤོང་བའི་སེམས་དཔའ་མཆོག །ལྷ་
མོ་ཆང་འཐུང་མ་ལ་དྲན་པའི་སྟོབས་ཕྱག་འཚལ་ལོ། །གང་དུ་གཡེང་བས་གཡོ་ཞིང་འགྱུར་བ་ཡི། །
རྩེ་གཅིག་ཏིང་འཛིན་སྟོབས་ཀྱིས་བདེན་དོན་ལ། །མི་གཡོ་རི་དབང་ལྟ་བུར་རྟག་གནས་པའི།།
སྔོ་ སངས་ ལྷ་ མོའི་ ཞབས་ ལ་ ཏིང་ངེ་འཛིན་གྱི་སྟོབས་ཕྱག་འཚལ་ལོ། །ཆོས་ཀྱི་ རང་བཞིན་ལེགས་
རྟོགས་ལྟ་བ་ཡིས། །ཇི་བཞིན་གནས་ལུགས་དོན་ལ་སྒོམ་པ་མཆོག །ཉོན་མོངས་རྣམ་པར་
འཇོམས་པའི་ཆོས་ཀྱི་སྐུ། །ཤིན་ཏུ་བཟང་མོའི་ཞབས་ལ་ཤེས་རབ་ཀྱི་སྟོབས་ཕྱག་འཚལ་ལོ། །ཟག་
མེད་རྟོགས་པ་རྩེ་གཅིག་གནས་གྱུར་པ། །ཕྱིན་ཅི་མ་ལོག་ཇི་བཞིན་ཡོངས་སུ་མཁྱེན། །བྱང་
ཆུབ་རྟོགས་པའི་ཡེ་ཤེས་སྒྲིབ་མེད་པ། །ལྷ་མོ་རྟ་སྣ་མ་ལ་ཏིང་ངེ་འཛིན་ཡང་དག་བྱང་ཆུབ་ཀྱི་ཡན་ལག་
-76-

བསྟོད་ཚོགས་ཀྱི་སྐོར་སོགས་བཞུགས།
ཕྱག་འཚལ་ལོ། །དེ་ཁོ་ན་ཉིད་རྟོགས་པའི་བརྩོན་འགྲུས་ནི། །ཟང་ཟིང་མེད་ལྡན་རྟོགས་པའི་
ཡུལ་ལས་འདས། །ཡེ་ཤེས་ཟབ་མོ་ཆོས་ཉིད་དོན་ལ་སྤྲོ། །མཁའ་འགྲོ་གདོང་མའི་ཞབས་ལ་
བརྩོན་འགྲུས་ཡང་དག་བྱང་ཆུབ་ཀྱི་ཡན་ལག་ཕྱག་འཚལ་ལོ། །ལུས་སེམས་ཟག་པ་མེད་པའི་དགའ་བ་ནི།།
གཟུང་འཛིན་རྟོག་པ་བྲལ་བའི་ཡེ་ཤེས་ལྡན། །འགྲོ་བ་ཀུན་ལ་ཕན་བདེ་སྦྱིན་པ་མོ། །འཁོར་
ལོའི་ཤུགས་ཅན་མ་ལ་དགའ་བ་ཡང་དག་བྱང་ཆུབ་ཀྱི་ཡན་ལག་ཕྱག་འཚལ་ལོ། །འདོད་དགུར་བྱེད་པའི་
ལུས་སེམས་ལས་རུང་ཞིང༌། །ཤིན་སྦྱངས་མཆོག་གིས་གང་ཡང་དབང་བསྒྱུར་ལ། །མི་རྟོག་ཡེ་
ཤེས་དག་གིས་གཟིགས་པར་ལྡན། ཁཎྜ་རོ་ཧའི་ཞབས་ལ་ཤིན་ཏུ་སྦྱངས་པ་ཡང་དག་བྱང་ཆུབ་ཀྱི་ཡན་
ལག་ཕྱག་འཚལ་ལོ། །ཀུན་རྫོབ་སྣང་གྲགས་སྒྱུ་མའི་རང་བཞིན་དང༌། །དོན་དམ་བརྗོད་པའི་
ཡུལ་ལས་འདས་པ་ནི། །རང་སྤྱིའི་མཚན་ཉིད་མ་འདྲེས་སོ་སོར་སྣང༌། །ལྷ་མོ་ཤོཎྜི་ནི་ལ་ཆོས་
རྣམ་པར་འབྱེད་པ་ཡང་དག་བྱང་ཆུབ་ཀྱི་ཡན་ལག་ཕྱག་འཚལ་ལོ། །བསྐྱེད་དང་རྫོགས་པའི་རྣལ་འབྱོར་མི་
བརྗེད་པར། །དྲན་པ་རྩེ་གཅིག་ཡིད་ལ་བྱེད་པ་དང༌། །དམིགས་མེད་ལྟ་བས་བྱང་ཆུབ་ལམ་
བྱེད་པའི། །འཁོར་ལོའི་གོ་ཆ་མ་ལ་དྲན་པ་ཡང་དག་བྱང་ཆུབ་ཀྱི་ཡན་ལག་ཕྱག་ འཚལ་ལོ། །ལྷུན་གྱིས་
གྲུབ་པའི་ བསྒོམ་པའི་རྣལ་འབྱོར་ནི། །འབད་རྩོལ་མེད་པར་ཆུ་བོའི་རྒྱུན་ལྟར་གསལ། །
མཚན་རྟོག་བྲལ་བའི་ལམ་གྱི་རང་བཞིན་སྐུ། །ཤིན་ཏུ་དཔའ་མོའི་ཞབས་ལ་བཏང་སྙོམསཡང་དག་
བྱང་ཆུབ་ཀྱི་ཡན་ལག་ཕྱག་འཚལ་ལོ། །བདག་མེད་དོན་རྟོགས་ཤེས་རབ་ཆེན་པོ་ཡིས། །ས་དགུའི་
སྤང་བྱའི་ཡུལ་ལ་ཞེན་པ་དག །ཆོས་ལ་བདག་མེད་ཟུང་འཇུག་དགའ་བའི་སྐུ། །མཁའ་འགྲོ་
སྟོབས་ཆེན་མ་ལ་ཡང་དག་པའི་ལྟ་བ་ཕྱག་འཚལ་ལོ། །སོ་སོར་རྟོག་པའི་ཡེ་ཤེས་མེ་འོད་ཀྱིས།
གཉིས་འཛིན་རྟོག་པའི་བུད་ཤིང་བསྲེག་པ་ཡི། །མ་འདྲེས་སོ་སོར་སྤྱོད་པའི་རྒྱལ་ཡུམ་དངོས།།
འཁོར་ལོ་བསྒྱུར་མའི་ཞབས་ལ་ཡང་དག་པའི་རྟོག་པ་ཕྱག་འཚལ་ལོ། །གཟིགས་པ་དག་པས་ཆོས་
ཀྱི་ཚིག་དོན་ཀུན། །ངག་གི་སྐྱོན་བཞི་སྤངས་པར་གཞན་དག་ལ། །ལེགས་སྟོན་གསུང་གི་
-77-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ཀ
དགའ་བ་རྣམ་དག་མ། །བརྩོན་འགྲུས་ཆེན་མོའི་ཞབས་ལ་ཡང་དག་པའི་ངག་ཕྱག་འཚལ་ལོ། །
ཚུལ་ཁྲིམས་དག་པས་སྤྱོད་ལམ་ཕུན་ཚོགས་ཤིང༌། །ལུས་ཀྱི་སྐྱོན་གསུམ་རྣམ་པར་སྤངས་པ་
ཡི། །ལས་མཐའ་མ་ལོག་བག་ཆགས་ཚོགས་དང་བྲལ། །བྱ་རོག་གདོང་མའི་ཞབས་ལ་ཡང་དག་
པའི་ལས་ཀྱི་མཐའ་ཕྱག་འཚལ་ལོ། །ལོག་འཚོ་ལྔ་དང་བྲལ་བའི་འཚོ་བ་ཡིས། །ལུས་ལ་ཕན་བསྐྱེད་
མཐུན་པའི་ཁ་ཟས་དང༌། །བདེ་གཤེགས་ཀུན་གྱིས་བསྔགས་པའི་བདུད་རྩི་ཡི། །ཡུན་རིང་
འཚོ་ མཛད་ འུག་ གདོང་ མ་ ལ་ ཡང་དག་པའི་འཚོ་བ་འདུད། །རང་གཞན་དོན་ལ་གཡེལ་བ་མེད་
བརྩོན་ཞིང༌། །མཐའ་ཡས་འགྲོ་ཀུན་སྒྲོལ་བའི་གཞན་ཕན་དངོས། །དགེ་ལེགས་དོན་ལ་གཡོ་
མེད་ཡོན་ཏན་ཀུན། །ལྷ་མོ་ཁྱི་གདོང་མ་ལ་ཡང་དག་པའི་རྩོལབ་ཕྱག་འཚལ་ལོ། །གཟུངས་ཀྱི་རང་
བཞིན་ཆོས་ཀུན་སྡོམ་པ་ཡི། །མི་བརྗེད་དྲན་པའི་གཟུགས་འཆང་ཞི་བའི་ཡུམ། །སྲིད་དང་ཞི་
བའི་དཔལ་འབྱོར་ཀུན་སྩོལ་བ། །ལྷ་མོ་ཕག་གདོང་མ་ལ་ཡང་དག་པའི་དྲན་པ་ཕྱག་འཚལ་ལོ། །
སློབ་དང་མི་སློབ་ཏིན་འཛིན་གཉིས་དག་ཅིང༌། །སྟོབས་སོགས་རྒྱལ་བའི་ཡོན་ཏན་ཀུན་གྱི་
གཞི། །དབྱིངས་དང་དབྱེར་མེད་གྱུར་པའི་ཐུབ་པ་ནི། །དཔལ་ལྡན་ཧེ་རུ་ཀ་ལ་རྡོ་རྗེ་ལྟ་བུའི་ཏིང་ངེ་
འཛིན་ཕྱག་ འཚལ་ ལྷ་སོ་བདུན་པོ་ཐམས་ཅད་ཀྱང་ཐབས་དང་དབྱེར་མེད་པར་ཤུགས་ལ་མཚོན་པའི་ཕྱིར་ཐབས་འདི་སྨོས
པ་ཡིན་གསུང་ལོ། །སྒྲུབ་པའི་བརྩོན་འགྲུས་རང་བཞིན་སྔགས་ཀྱི་སྐུ། །སྔོན་མེད་ཡོན་ཏན་ཚོགས་
ལ་ལེགས་སྦྱོར་ཞིང༌། །འབད་དང་རྩོལ་བས་མཉམ་འཇོག་དགེ་བའི་ཆོས། །བསྐྱེད་མཛད་ཡ་
མ་དྷུ་ཏི་ཉིད་ལ་དགེ་བའི་ཆོས་ལ་མ་སྐྱེས་པ་བསྐྱེད་པ་འདུད། །སྡོམ་པའི་རང་བཞིན་དག་པའི་སྒྱུ་མ་ནི། །
རིམ་གཉིས་ཡོན་ཏན་མ་ལུས་འཕེལ་མཛད་ལ། །དགེ་ལེགས་ཆོས་ཀུན་མྱུར་དུ་སྟེར་བ་ཡི། །
གཤིན་ རྗེ་ ཕོ་ ཉ་ མོ་ ལ་ དགེ་བའི་ཆོས་སྐྱེས་པ་སྤེལ་བ་ཕྱག་འཚལ་ལོ། །སྤོང་བའི་བརྩོན་འགྲུས་ རང་
བཞིན་ལྷ་མོ་མཆོག །སྒོ་གསུམ་སྡིག་པ་ཀུན་ལ་འགྱོད་པ་དང༌། །བཤགས་པས་སྤོང་ཞིང་ལེ་
ལོ་དང་བྲལ་བར། །སྒྲུབ་བྱེད་གཤིན་རྗེ་མཆེ་བ་མ་ལ་མི་དགེ་བའི་ཆོསསྐྱེ་བ་སྤོང་བ་འདུད། །འབྱུང་
-78-

བསྟོད་ཚོགས་ཀྱི་སྐོར་སོགས་བཞུགས།
གྱུར་ཉེས་ཚོགས་རྣམས་ལས་ལོག་པ་ཡི། །ཤིན་ཏུ་རྣམ་དག་ཡིད་ལ་འདུན་པ་དང༌། །འབད་
ཅིང་བརྩོན་འགྲུས་བསྐྱེད་ལ་མཉམ་འཇོག་པ། །མི་མཐུན་ཚོགས་འཇོམས་གཤིན་རྗེ་འཇོམས་
མར་ མི་དགེ་བའི་ཆོས་མ་སྐྱེས་པ་མི་བསྐྱེད་པ་འདུད ། །ཡང་དག་སྤོང་བ་བཞི་པོ་འདི་ལྷའི་གོ་རིམ་མི་འཆུག་པའི་ཕྱིར་མཇུག་
ཏུ་སྨོས་པའོ། །ཆོས་སྐུའི་རྣམ་དག་བྱང་ཕྱོགས་དག་པ་རྣམས། །དཔལ་ལྡན་བླ་མའི་ཡོན་ཏན་སོ་
བདུན་ཏེ། །རང་སྣང་བློ་ཡི་འཆར་ཚུལ་སོ་བདུན་དང༌། །ལྷན་སྐྱེས་དོན་རྣམས་དབྱེར་མེད་
བདག་གིས་བསྟོད། །ཨེ་མ་སྙིང་གི་པདྨོར་གནས་དོན་ནི། །རང་བྱུང་ཕྲ་བར་བལྟ་བའི་བཟང་
མོ་ལ། །ཤེས་རབ་མ་མ་མཆོག་ལ་མོས་པ་རྣམས། །དོན་དམ་འོ་མའི་བཅུད་ཀྱིས་ཚིམ་པར་
མཛོད། །བླ་མའི་དྲིན་གྱིས་ རིན་ ཆེན་ཟ་མ་ཏོག །རྨོངས་པའི་མུན་སེལ་བློ་གྲོས་ལག་རྩེཪ་
བླངས། །ཆུ་ཆེན་མཚོ་ལ་ཏིལ་མར་ཐིགས་པ་བཞིན། །འཁོར་བའི་ཁང་བུར་བདག་འཛིན་
རིམས་ནད་བྲལ། །སྲིད་པ་གསུམ་འབར་སྐུ་ནི་རྗེས་ཆགས་དུལ་བར་ལྡན། །འོད་ཟེར་སྔོན་པོ་
སྟོང་ལྡན་ཉི་མ་བརྒྱ་སྟོང་ལྡན། །རྣམ་མང་སྐུ་དང་ཆ་ལུགས་རྗེས་ཆགས་སེམས་དཔར་ལྡན། །
ཧེ་རུ་ཀ་དཔལ་དེ་དང་སྔགས་པར་ལྷན་ཅིག་གར་བྱེད་ཤོག །ཅེས་འཁོར་ལོ་སྡོམ་པའི་ལྷ་སུམ་
ཅུ་རྩ་བདུན་པོ་རྗེ་བཙུན་བླ་མའི་ཕྱི་ཕ་རོལ་ཏུ་ཕྱིན་པའི་ཡོན་ཏན་བྱང་ཕྱོགས་སོ་བདུན་གྱི་ཚུལ་
དུ་བཞུགས་པ་རྣམས། སོ་སོའི་ལམ་གྱི་རང་བཞིན་ཇི་ལྟར་ཡོད་པ་བཞིན། རང་གི་བློ་ལ་གོ་
བདེ་བའི་ཕྱིར་ལེགས་པའི་འབྱུང་གནས་ཀྱིས་བྲིས་པའོ། །འདི་དག་ཕྱི་དང་ནང་དང་ཕོ་ཉ་
གསུམ་གྱི་གནས་ཚུལ་ལྟར། སོ་སོར་ཡང་ཤེས་དགོས་མོད་ཀྱི། ཤིན་ཏུ་སྦས་པའི་དོན་ཡིན་
པའི་ཕྱིར། འདི་ཙམ་ཞིག་ལས་མ་གཏོགས་འབྲི་བར་མ་གནང་ངོ་། །མངྒ་ལཾ།། །།